《咏寒雪诗》
南北朝·袁淑

渚幽寒兮石烟聚，日华收兮山气深。边亭哀兮夜燧灭，孙枝振兮空岫吟。

鱼戢鳞兮鸟矜翰，虹蛰火兮龙藏金。凌霰交兮高冰合，浮波梗兮悲风流。

霜雪滞兮潜天阳，浮澌结兮悲海阴。

作者简介：（408—453）南朝宋陈郡阳夏人，字阳源。袁湛侄。博涉多通，好属文，不为章句之学。为彭城王刘义康司徒祭酒。宋文帝元嘉中，累迁尚书吏部郎，太子左卫率。太子刘劭将弑文帝，淑不从，被害。